ა(ა)იპ კოლეჯი ,,ჰორიზონტი" პროფესიული კოლეჯია, რომელიც გურიის რეგიონის ოზურგეთის მუნიციპალიტეტში ფუნქციონირებს. ამ ეტაპისთვის ოზურგეთში იგეგმება სახელოსნოების კორპუსის მშენებლობაც. პროფესიული განათლების ხელმისაწვდომობის გაზრდის მიზნით გურიის რეგიონის ჩოხატაურის მუნიციპალიტეტში უკვე აშენდა და შემოდგომაზე ფუნქციონირებას დაიწყებს კოლეჯ ,,ჰორიზონტის“ სასწავლო კორპუსი. ახალი სასწავლო კორპუსის მშენებლობა მიმდინარეობს ლანჩხუთის მ,უნიციპალიტეტშიც.

დღევანდელი მდგომარეობით კოლეჯი ავტორიზირებულია შემდეგ პროფესიულ საგანმანათლებლო პროგრამაზე:

ინფორმაციის ტექნოლოგია (მე-3-ე დონე)

თმის მომსახურება (მე-3-ე დონე),

კომპიუტერული ქსელი და სისტემები (მე-4-ე დონე) (ინტეგრირებული),

სკოლამდელი აღზრდა (მე-5-ე დონე) ,

 ბუღალტრული აღრიცხვა (მე-5-ე დონე) ,

კულინარიის ხელოვნება (მე-3-ე დონე) ,

ელექტროობა (მე-3-ე დონე) ,

ელექტროობა (მე-4-ე დონე) (ინტეგრირებული),

სარესტორნო მომსახურება (მე-4-ე დონე) (ინტეგრირებული),

სამკერვალო წარმოება (მე-3-ე დონე).

კოლეჯის მატერიალურ-ტექნიკური ბაზა და აღჭურვილობა პასუხობს თანამედროვე სტანდარტების მოთხოვნებს. კოლეჯს გააჩნია ადაპტირებული გარემო შშმ პირებისათვის(აგებულია სტანდარტული პანდუსები, ლიფტები და ა.შ).

 საბიუჯეტო, გრძელვადიან პროგრამებთან ერთად კოლეჯი ახორციელებს კერძო პირების, სამთავრობო და არასამთავრობო ორგანიზაციების დაკვეთით მოკლევადიან მომზადება-გადამზადების კურსებს შემდეგ პროგრამებზე: დისტანციური IT მხარდაჭერის სპეციალისტის“ და "გარეგანათების ელექტრომემონტაჟე".

კოლეჯი ,,ჰორიზონტი“ ახორციელებს უამრავ საგანმანათლებლო პროექტს, მათგან ერთ-ერთი ყველაზე წარმატებული გახლდათ ,,სკოლის მოსწავლეებში შრომის უნარების განვითარების პროგრამა“, რომლის მიზანი სკოლებში პროფესიული განათლების შესახებ ცოდნის დონის ამაღლება გახლავთ.